《赵仲穆山水图歌》
元代·黄玠

山有麓兮水有麋，石礌礌兮彼渔之。矶水有麋兮山有麓，树翳翳兮彼樵之。

谷波极目兮双帆暮飞，我怀伊人兮渺不知其所之。

采采兰若兮充尔佩袆，弁之阳苕之浒兮来吾与归。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。